[{"text_idx": "#000001", "text": "Bod yn gefn i bobl ifanc ag anableddau dysgu neu awtistiaeth, o ran cael gwaith: Y Ganolfan Genedlaethol ar gyfer Iechyd Meddwl (NCMH) sy\u2019n darganfod beth sy\u2019n gweithio"}, {"text_idx": "#000003", "text": "Wedi\u2019i ariannu gan Gronfa Gymunedol y Loteri Genedlaethol gyda chefnogaeth Llywodraeth Cymru, mae\u2019r prosiect Engage to Change yn dwyn ynghyd asiantaethau cyflogaeth gefnogol sy\u2019n gweithio gyda chyflogwyr i gynnig lleoliadau, swyddi, ac interniaethau a\u0302 chymorth am da\u0302l."}, {"text_idx": "#000004", "text": "Cyflawnodd y prosiect Engage to Change gyfradd gyflogaeth gyffredinol o 23% ar gyfer pobl ifanc ag anableddau dysgu neu awtistiaeth yn ystod y bum mlynedd gyntaf."}, {"text_idx": "#000007", "text": "Llwyddodd 37% o bobl ifanc a brofodd gyfnod sylweddol o brofiad gwaith, megis mewn lleoliadau ac interniaethau a\u0302 chymorth am da\u0302l, i gael cyflogaeth am da\u0302l wedi iddynt gael eu cefnogi gan Engage to Change."}, {"text_idx": "#000008", "text": "Mae\u2019r ffigwr hwn yn awgrymu bod profiad gwaith hirdymor yn arwain at ganlyniadau gwell o ran cyflogaeth gan ei fod yn cynyddu hyder mewn meithrin sgiliau, ac ar yr un pryd yn rhoi amser i bobl ifanc ddarganfod beth sy\u2019n gweithio iddyn nhw a pha swyddi y maen nhw am eu cael."}, {"text_idx": "#000009", "text": "Canfu\u2019r astudiaeth hefyd fod gwahaniaethau rhwng rhyweddau, gyda dim ond tri o bob 10 unigolyn ifanc a gyfeiriwyd at y prosiect yn uniaethu fel benywod."}, {"text_idx": "#000010", "text": "\u201cMae\u2019r gwahaniaeth hwn yn peri pryder ac yn dangos fod angen gwella rhywbeth er mwyn sicrhau bod menywod ifanc ag anableddau dysgu yn manteisio ar yr un cyfleoedd cyflogaeth a\u0302 dynion ledled Cymru. \u201c Cydymaith Ymchwil NCMH Dr Elisa Vigna"}, {"text_idx": "#000015", "text": "Mae Anogwyr Gwaith yn darparu cefnogaeth wedi\u2019i theilwra i helpu unigolion i ddysgu tasgau gwaith penodol a rhoi\u2019r offer iddynt allu llywio rheolau, cydberthnasau ac amgylchedd yn y gweithle er mwyn hyrwyddo annibyniaeth."}, {"text_idx": "#000017", "text": "\u201cMae ymchwil wedi dangos y gall pobl ag anableddau dysgu ddysgu tasgau a phrosesau gwaith cymhleth a chyfrannu\u2019n llawn at fusnes pan fydd y gwaith cyfatebol cywir a\u2019r cymorth a arweinir gan anghenion ar waith,\u201d meddai Andrea Meek, sydd wedi bod yn cynorthwyo gyda\u2019r ymchwil hwn."}, {"text_idx": "#000019", "text": "Canfu\u2019r data hwn hefyd fod anogwyr gwaith yn chwarae rhan hanfodol yn y gwaith o helpu\u2019r bobl ifanc sy\u2019n rhan o\u2019r prosiect i gael mynediad at amrywiaeth o lwybrau tuag at gyflogaeth."}, {"text_idx": "#000021", "text": "\u201cByddai darparu rhaglen anogaeth gwaith a ariennir yn genedlaethol yn rhoi mwy o amser i bobl ifanc ag anabledd dysgu a/neu awtistiaeth feithrin sgiliau gwaith perthnasol a datblygu fel y gallant sicrhau cyflogaeth o\u0302l-addysg."}, {"text_idx": "#000025", "text": "Mae Prifysgol Caerdydd yn gorff sy\u2019n cyflogi ar gyfer Engage to Change: Mae Project SEARCH yn rhaglen interniaeth a\u0302 chymorth sy\u2019n rhoi cyfle i bobl ifanc ag anabledd dysgu neu awtistiaeth dreulio blwyddyn academaidd yn gweithio gyda mentoriaid ar draws gwahanol adrannau o\u2019r Brifysgol i feithrin sgiliau a phrofiad gwaith."}, {"text_idx": "#000027", "text": "I ddysgu mwy am Broject SEARCH a sut y gallech chi groesawu intern, cysylltwch a\u0302 e2c@cardiff.ac.uk"}]